**Sa nu ne suparam parintii!**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu ne supărăm părinţii,

Căci au dreptate şi când n-au

Şi nu e dragoste mai mare

Decât aceea ce ne-o dau!

Să nu îi judecăm cu-ambiţie,

Căci judecata ni-i osândă

Şi şubredă ni-i chibzuirea

În mintea noastră cea plăpândă!

Avem dreptate pamantească

De multe ori, avem pretenţii,

Iar ei nu ne-nţeleg adesea,

Mânaţi de bunele intenţii.

Dar ei au altfel de dreptate -

Dreptatea inimii jertfite,

Iar noi, la rându-ne, sărmanii,

Emitem judecăţi pripite!

Dacă-am rămâne noi copiii

Ce ne certau blând, cu iubire,

Nu i-am mai întrista atâta,

Crezând c-avem îndreptăţire.

Dar noi, în schimb, răzbind în viaţă

Precum o apă-nvolburată

Ce-ajunge din izvor cascadă,

Uităm de mamă şi de tată…

Dacă-am privi puţin în urmă

Şi i-am vedea cum fac cu mâna,

Chemându-ne să ne-ocrotească,

I-am reiubi de-acum întruna!

Voi, care-aveţi acum părinţii

În preajma voastră,-mbrăţişaţi-i

Şi nu îi mai lăsaţi să plece –

Slăviţi sunt mamele şi taţii!

Şi nu lăsaţi încrâncenarea

Să vă orbească-a’ voastre inimi,

Iar de v-au supărat părinţii,

Să ştiţi că ei v-au iubit primii!